Run BTS

***Run BTS*** (בקוריאנית: 달려라 방탄, הליטון: דאליאורה באנגטן; מעוצב גם כ-!Run BTS) היא סדרת רשת  בכיכובה של להקת הבנים BTS. הסדרה משודרת מדי שבוע ומוצעת לצפייה בחינם ב- משנת 2015 וב־Weverse משנת 2020. בכל פרק משחקים חברי הלהקה במשחקים או משתתפים במגוון פעילויות המחייבות אותם להשלים אתגרים, ולעיתים לבצע משימות סודיות, על מנת לזכות בפרסים או לקבל עונשים.

שלוש עונות של התוכנית, הכוללות 156 פרקים, שודרו מאז פרסום פרק הבכורה ב-1 באוגוסט 2015, כאשר פרקים חדשים משודרים מדי יום שלישי. ב-16 באוגוסט 2022, שוחרר פרק ספיישל, פרק חדש ראשון לאחר הפסקה של 10 חודשים מאז סיום העונה השלישית באוקטובר 2021. מאוחר יותר הועלה פרק הספיישל לערוץ היוטיוב הרשמי של BTS. מאז, כל הפרקים - חדשים וישנים - זמינים בפלטפורמה.

## שידור
ב-1 באוגוסט 2015, התחילה העונה הראשונה של *Run BTS* ב-, שירות דרום קוריאני להזרמת מדיה בשידור חי. הפרקים שודרו בדרך כלל בכל יום שלישי, למעט כאשר שודר פרק של BTS Gayo. הסדרה יצאה להפסקה של שנה לאחר הפרק שפורסם ב-5 בינואר 2016. ב-31 בינואר 2017 החל שידור העונה השנייה. ב-23 במאי 2017 הסדרה החלה לשדר באופן עקבי פרקים חדשים מדי שבוע. ב-1 בינואר 2019 החל שידור העונה השלישית. ב-2020, שידור העונה הושהה פעמיים: תחילה לשידור הסדרה התיעודית של הלהקה *Break The Silence* במאי, ולאחר מכן לתוכנית הריאליטי החדשה שלהם , ששודרה החל מהשבוע השני של אוגוסט ועד השבוע השלישי של אוקטובר. בשנת 2021, הסדרה יצאה שוב להפסקה קצרה מתחילת מאי עד אמצע יוני כדי להכיל פעילות לקראת יציאת השיר החדש של הלהקה באותה תקופה. לאחר מכן הגיעה הפסקה זמנית שנייה באוקטובר - לאחר סיום העונה השלישית ב-12 - לשידור העונה השנייה של *BTS In the Soop* שהוצגה לראשונה ב-15.

ביוני 2022, במהלך חגיגות יום השנה התשיעי ל-BTS, הלהקה הודיעה שהיא תתמקד יותר בפעילות סולו, אך הדגישה שהם ימשיכו לצלם את *Run BTS* כקבוצה. ספיישל בן שני חלקים - הפרק החדש הראשון מזה 10 חודשים - הוקרן בבכורה ב-16 באוגוסט. זו הייתה הפעם הראשונה שפרק הפך לזמין באופן רשמי ביוטיוב. מספר שבועות לפני כן, הייב הודיעה שגם הפרקים הבאים יועלו לפלטפורמה, אך באותו זמן לא סיפקה לוח זמנים לפרסום.

## פורמט
כל פרק של *Run BTS* מציג את חברי BTS מבצעים פעילויות הרלוונטיות לנושא הפרק, בדרך כלל משחקים, משימות או אתגרים, עם הבטחה לפרסים אם יצליחו, או עונשים אם ייכשלו. החברים מבצעים כל משימה בקבוצה, בחלוקה לצוותים, או כל אחד בנפרד. פרקים מיוחדים כוללים מדי פעם פעילויות לא תחרותיות, כגון תצוגת אופנה, מערכונים או יצירת דרמה. רוב הפרקים מנוהלים על ידי , כאשר אחד החברים ממלא את תפקיד המנחה לאותו יום, וצוות ההפקה שמגיש את המשימות. ג'ין ושוגה משמשים כמנחים בתדירות הגבוהה ביותר, כשג'יי-הופ, RM ו-V מקבלים גם הם את התפקיד לסירוגין. עבור פרקים עם משימות הדורשות השתתפות מלאה של הקבוצה, כל החברים פועלים כמגישים.

הפרקים ארכו בתחילה בין 8 ל-15 דקות. מהעונה השנייה ואילך, הם הוארכו ל-20 עד 40 דקות. בשנת 2020, הם הורחבו עוד יותר לזמן קבוע יותר של 30 עד 40 דקות. סרטונים קצרים של קטעים בלעדיים ממאחורי הקלעים מועלים לאחר שידור כל פרק. הסרטונים פורסמו בתשלום החל משנת 2017 בערוץ המעריצים BTS+ Vlive, ביג היט אנטרטיינמנט העבירה את הסרטונים לפלטפורמת קהילת המעריצים הרשמית שלה Weverse החל מ-16 בינואר 2020, כתוכן בלעדי בתשלום.

## קידום
ב-28 בפברואר 2015, BTS העלו שני סרטונים המפרסמים את תוכנית הוראייטי החדשה. הסרטון הראשון זכה ל-242,000 צפיות ו-2.24 מיליון לייקים, והשני קיבל 100,000 צפיות ו-87,000 לייקים תוך שלושה ימים ממועד הפרסום.

## פרקים
### סקירת סדרות

## קבלה
### שידור מחודש
ב-10 ביולי 2018, הודיעו כלי תקשורת מקומיים כי הערוץ  יתחיל לשדר שמונה מפרקי *Run BTS* הפופולריים ביותר בטלוויזיה בשעה 18:00  בכל יום רביעי בערב החל מ-11 ביולי למשך שמונה שבועות. פרקי "MT" (פרקים 17–18) ו"BTS and Manito" (פרקים 23–24) מתוך העונה השנייה היו בין אלה שנבחרו. הפרק השמיני והאחרון שודר ב-29 באוגוסט.

ב-6 באוגוסט 2020, הודיע Mnet כי הוא ישדר שוב שמונה מהפרקים הפופולריים ביותר מבין אלו ששוחררו בין 2019 ל-2020 כספיישל טלוויזיה לחופשת הקיץ. בין הפרקים שנבחרו היו הפרקים "", "King of Avatar Cook" ו-"Photo Exhibition" מתוך העונה השלישית. הפרקים שודרו בכל יום חמישי בערב בשעה 20:00 KST מ-6 באוגוסט במשך שמונה שבועות עד 24 בספטמבר. הערוץ שידר בנוסף ב-1 באוקטובר את פרק "Hangul Day Special" כספיישל .

ב-1 באפריל 2021, רשת הכבלים הדרום קוריאנית  הכריזה על בלוק תוכניות מיוחד לאביב בן 10 שבועות של אמני הייב, שהחל לשדר באותו תאריך ב-JTBC2 - מדי יום חמישי בערב בשעה 19:30 . *Run BTS* נכלל בליינאפ של BTS. שני פרקים חדשים של הסדרה שודרו לראשונה בטלוויזיה, ולאחר מכן בויורס וב-V לייב.

### שבחים
*Run BTS* זכה בפרס ה-V האורגינלי הטוב ביותר בטקס פרסי V לייב לשנת 2018.

## ביאורים

## קישורים חיצוניים

קטגוריה:BTS